cyanic-selkie/wikianc huggingface dataset:
अरूण तेस्रो जलविद्युत आयोजना
अरुण तेस्रो जलविद्यूत आयोजना अरूण नदीमा निर्माणोन्मूख विद्यूत आयोजना हो। यो संखुवासभा जिल्लाको मकालु गाउँपालिकामा अवस्थित छ। यस आयोजनाको क्षमता ९०० मेगावाटको हुनेछ। आयोजनाको कूल लागत १ खर्ब ४ अर्ब रूपियाँ हुने तथा निर्माण कार्य ५ वर्ष भित्रमा सकिने जनाइएको छ। भारतीय प्रधानमन्त्रीको नेपाल भ्रमणका बेला २०७५ बैशाख २८ गते नेपालका प्रधानमन्त्री केपी ओली र भारतीय प्रधानमन्त्री नरेन्द्र मोदीले काठमाडौँबाट यस आयोजनाको शिलान्यास गरेका थिए।
आयोजना निर्माण गर्ने ठेक्का भारतको सतलज हाइड्रो कम्पनीले पाएको छ। ठेकेदार कम्पनीले अरुण तेस्रो पावर डेभलपमेन्ट कम्पनी (एसएपीडीसी) स्थापना गरेको छ । आयोजनाको बाँध मकालु गाउँपालिकाको वडा नम्बर ३ र ५ तथा विद्युत्‌गृह चिचिला गाउँपालिकाको वडा नम्बर ३ मा रहनेछ । यसले पाएको अनुमति अनुसार २ सय २५ मेगावाट क्षमताका चारवटा टर्बाइनमार्फत ९ सय मेगावाट उत्पादन गर्नेछ ।
२०७१ मंसिर १० मा आयोजना विकास सम्झौता (पीडीए) गरेको थियो । पीडीए भएको दुई वर्षभित्र आयोजना निर्माणका लागि आवश्यक पर्ने वित्तीय स्रोत व्यवस्था गर्नुपर्ने प्रावधान छ । सतलजले २०६६ सालमा अरुण तेस्रोको सर्वेक्षण अनुमतिपत्र पाएको थियो । भारत सरकारले बजेटमार्फत अरुण तेस्रो आयोजनामा लगानी गर्ने गरी ५७ अर्ब २३ करोड भारु छुटयाएको छ । सम्झौता अनुसार उत्पादित बिजुलीको २१ दशमलव ९ प्रतिशत बिद्युत नेपालले नि:शुल्क पाउनेछ । बाँकी बिजुली भारत निर्यात हुनेछ ।
विजुली उत्पादन सुरु भएको २५ वर्षपछि आयोजना नेपालको हुनेछ । त्यसबेलासम्म निःशुल्क विजुली, रोयल्टी र अन्य कर बापत नेपाललाई वार्षिक १३ अर्ब ९२ करोड लाभ हुनेछ ।
पृष्ठभूमि
सन् १९८५ मा पूर्वी नेपालमा रहेको अरुण नदीको सम्भाव्यता अध्ययन गर्न एउटा जापानी संस्था आएको थियो। त्यसैको अध्ययनलाई आधार मानी पञ्चायत सरकारले ४०२ मेगावाटको परियोजना बनाउने निर्णय भएको थियो। पछि लागत घटाउन भन्दै यसको क्षमता २०१ मेगावाट मा झारिएको थियो। जसको लागत हुन्थ्यो १ अर्ब १० करोड अमेरिकी डलर। पञ्चायतको अन्त्यमा आएर १९८९ ताका यसको तीब्र बिरोध हुन थाल्यो। विरोधको मुख्य विषय थियो यसको अत्याधिक लागत।
विवाद
अरूण तेस्रो परियोजनाको लागत खर्च अति महंगो पर्नजाने भनेर नेपाली इन्जिनियर तथा योजना विद् हरूले नै विरोध गर्न थाले। यस्ता ठूला आयोजनाको सट्टा साना साना आयोजना बन्दा लागत पनि घट्ने र एकै ठाउँमा ठूलो लगानीको जोखिम मोल्न नपर्ने उनीहरूको तर्क थियो। “भएभरका सबै अण्डा एउटै डालोमा राख्ने” आयोजना भनी यसको चौतर्फी विरोध भयो। अरूण आयोजना बन्दा आयोजनास्थल सम्म बाटो निर्माण गर्नुपर्ने तथा त्यसले भूधरातलमा असर पार्ने लगायतका तर्कहरू पनि थिए जुन प्रायोजित र विकास विरोधी थिए। उच्च पहाडी धरातलमा यस किसिमका ठूला आयोजना बनाउँदा हिमताल फुट्ने र बस्तीका बस्ती बगाउन सक्छ भन्ने राय भने तर्कपूर्ण थियो। अरूण आयोजना निर्माण सम्पन्न गर्नका लागि अझै पनि धेरै चुनौतीहरू छन्। जग्गा अधिग्रहण, मुआब्जा, विस्थापित जनसमुदायलाई पुनरबासको व्यवस्था, स्थानीय बासिन्दाहरूलाई रोजगारी जस्ता पेचिला विषयहरू मिलाएर लैजानुपर्ने छ।
नेपालले पाउने उपलब्धि
अरुण आयोजनाबाट नेपालले केही लाभ पनि हासिल गर्न सक्नेछ। उत्पादित विजुलीको २२ प्रतिशत निःशुल्क पाउनेछ भने आवश्यकता अनुसार थप विद्युत पनि खरिद गर्न सकिनेछ। स्थानीय बासिन्दाले रोजगारी पाउने तथा आयोजनास्थल सम्म सडक निर्माण हुँदा बाटोमा पर्ने ठाउँहरूले विकासको अनुभुति गर्न पाउने छन्। बाहिरी कडीहरू
शारदा विश्वविद्यालय
शारदा विश्वविद्यालय भारतीय राज्य उत्तर प्रदेशको नोएडामा स्थित एउटा विश्वविद्यालय हो।
बगदादको गोलो शहर
बगदादको गोलो शहर (अल-मानन शहर, पनि भनिन्छ: शान्तिको शहर) बगदाद, इराक मा 762-767 AD मा बनाइएको एक प्राचीन शहर थियो। आज त्यहाँ अल मणुरको प्राचीन शहर मात्र केहि बाँकी रहेका छन्।
सेर्रा दा क्यापिभारा राष्ट्रिय निकुञ्ज
सेर्रा दा क्यापिभारा राष्ट्रिय निकुञ्ज ब्राजिल को विश्व सम्पदा क्षेत्र हो । यो क्षेत्रलाई युनेस्कोले सन १९९२ मा विश्व सम्पदा क्षेत्र घोषणा गरेको थियो ।
रिया रिप्ली
डेमी बेनेट (जन्म: 11 अक्टोबर 1995) एक अस्ट्रेलियाली महिला कुस्ती खेलाडी हुन्। उनी हाल डब्ल्युडब्ल्युईको विकासशील क्षेत्र एनएक्सटीमा कार्यरत छिन् जहाँ उनले रिया रिप्लीको नामले कुस्ती खेल्दै आएकी छिन्। उनले एनएक्सटी महिला उपाधिको र एनएक्सटी पदोन्नति अन्तर्गत एनएक्सटी युके महिला उपाधि पनि जित्न सफल भएकी थिइन्। उनी एनएक्सटीमा महिला कुस्ती खेलाडीहरूका लागि बनाइएको दुवै उपाधि जित्ने पहिलो अस्ट्रेलियाली महिला कुस्ती खेलाडी बन्न सफल भएकी थिइन्।
स्वतन्त्र सर्किट (सन् २०१३–२०१७)
बेनेटले सन् २०१३बाट औपचारिक रूपमा कुस्तीक‍ लागि एक सङ्काय रायट सिटी रेस्लिङका लागि कुस्ती खेल्न सुरु गरेकी थिइन्। उक्त पदोन्नतिमा केही वर्ष प्रशिक्षण तथा खेलहरू खेलेपछि उनले त्यहाँ दुई पटक आरसिडब्ल्यू महिला उपाधि जित्न सफल भएकी थिइन्। बेजेटले न्यु होराइजन प्रो रेस्लिङ पदोन्नति अन्तर्गत २४ मे २०१४ मा उक्त पदोन्नतिमा पर्दापण गरेकी थिइन्। एक प्रतिस्पर्भात्मक खेलमा उनीलाई मार्सिडेस मार्टिनेज समूह चरणबाट बाहिराएकी थिइन्। बेनेटले सन् २०१४ जुन १४ मा दिन मेरबर्न सिटी रेस्लिङ पदोन्नतिमा पर्दापण गरेकी थिइन् जहाँ उनले आफ्नो आरसिए महिला उपाधि साभाना समर्स र टोनी स्टोर्मको विरुद्धमा दाउमा लगाएकी थिइन्। ९ अगष्ट २०१४ का दिन बेनेटले एमसिडब्ल्यू क्लास अफ द टिटान्समा मायामीलाई हराउँदै महिला उपाधि रक्षा गर्न सफल भएकी थिइन्। बेजेट तात्कालिक समयमा एक अपराजित यात्रा कायम गरेकी थिइन् जहाँ उनले लगातार तीन कुस्ती खेलमा आफ्ना प्रतिस्पर्धीलाई हराउन सफल भएकी थिइन्। २२ अप्रिल २०१७ का दिन बेनेटले उक्त पदोन्नति अन्तर्गत उनको अन्तिम खेल खेलेकी थिइन् जहाँ आफ्नो महिला उपाधि केलियनको विरुद्धमा जित्न सफल भएकी थिइन्।
अश्वमेधिका पर्व
आश्वमेधिक पर्वका अन्तर्गत २ उपपर्व छन्-
रिया रिप्ली
मे योङ क्लासिक (सन् २०१७–२०१८)
सन् २०१७ मा रिप्लीले डब्ल्युडब्ल्युईसँगको आबद्ध पत्रमा हस्ताक्षर गरेकी थिइन्। डब्ल्युडब्ल्युईले एक विज्ञप्ति जारी गर्दै यो सार्वजनिक गरेको थियो कि उनी पहिलो मे योङ क्लासिकमा रिया रिप्लीको नामले प्रतिस्पर्धीको रूपमा भाग लिने जानकारी गराएको थियो। मे योङ क्लासिकको पहिलो चरणक‍ खेलमा रिप्लीले मिरिण्डा सिलिनासलाई हराउन सफल भएकी थिइन् तर पछि उनी डाकोटा काईसँगको खेलमा पराजित हुन पुगेकी थिइन्। रिप्लीले सन् २०१७ अक्टोबर २५ का दिन एनएक्सटीको एक श्रृङ्खलामा टेलिभिजन पर्दापण गरेकी थिइन् जहाँ उनले खाली रहेको एनएक्सटी महिला उपाधिका लागि भैरहेको महिला ब्याटल रोयलमा भाग लिएकी थिइन् तर उक्त खेल भने निकी क्रसले आफ्नो पक्षमा पारेकी थिइन्। सन् २०२८ को मे योङ क्लासिकमा भने रिप्ली छुट्टै अन्दाजमा तथा शैलीका साथ कुस्ती खेल्न सुरु गरेकी थिइन् जहाँ उनले उक्त प्रतियोगिताका प्रारम्भिक खेलहरूमा एमजे जेनकिन्स, केसी केट्निजारो र टेगन नक्सलाई हराएकी थिइन् तर उनी पछि उक्त प्रतियोगिता रको सेमिफाइनल खेलमा लो साराईसँग पराजित भएकी थिइन्।
पहिलो एनएक्सटी युके महिला विजेता (सन् २०१८–२०१९)
सन् २०१८ को मे योङ क्लासिकको अन्त्य पश्चात् रिप्ली डब्ल्युडब्ल्युई एनएक्सटीको अर्को एक सहायक कुस्ती पदोन्नति एनएक्सटी युकेमा सामेल भएकी थिइन्। सन् २०१८ अगष्टमा खेलाइएक‍ तथा नोभेम्बर महिना भरिसम्म सार्वजनिक गरिएको एनएक्सटी युकेको खेलमा पहिलो एनएक्सटी युके महिला उपाधिका लागि रिप्लीले आठ महिला कुस्ती खेलाडी समावेश खेलमा भाग लिएकी थिइन्।   उनले पहिलो एनएक्सटी युके महिला विजेता बन्नका लागि पहिलो चरणमा सिया ब्रुकसनइड, दोस्रो चरणमा डाकोटा काईलाई र उक्त प्रतिस्पर्धाको अन्तिम खेलमा टोनी स्टोर्मलाई हराउँदै पहिलो एनएक्सटी युके महिला विजेता बन्न सफल भएकी थिइन्। पहिलो उपाधिको जितसँगै उनी डब्ल्युडब्ल्युईका लागि जारी गरिएको महिला उपाधि जित्ने पहिलो अस्ट्रेलियाली महिला कुस्ती खेलाडी बन्न सफल भएकी थिइन्। अक्टोबर २०१८ मा रिप्लीले पहिलो सबै महिला पे पर भ्यु इभोलुसन आउन भन्दा अगाडि डाकोटा काईलाई हराउँदै सफलतापूर्वक उपाधि आफूसँगै कायम राख्न सफल भएकी थिइन्। १२ जनवरी २०१९ का दिन रिप्लीले आफ्नो महिला उपाधि एनएक्सटी टेक ओभर: ब्ल्याकपुलमा टोनी स्टोर्मको विरुद्धमा दाउमा लगाएकी थिइन् तर उनले उक्त खेलमा बेहोर्दै उपाधि गुमाएकी थिइन् जुन उनको उक्त पदोन्नति अन्तर्गतको पहिलो हार थियो।
सन् २०१९ मा डब्ल्युडब्ल्युई द्वारा आयोजित रोयल रम्बलमा उनी पहिलोपटक डब्ल्युडब्ल्युईको मुख्य पर्दामा देखा परेकी थिइन् जहाँ उनी उक्त खेलमा २४ औँ सङ्ख्यामा रिङ प्रवेश गर्दै केसी केट्नीजारो, डाना ब्रुक र जेलिना भेगालाई खेलबाट निस्कासन गर्न सफल भएकी थिइन् तर उनलाई बेइलीले खेलबाट निस्कासन गराएकी थिइन्। त्यसपछि रिप्लीको र भर्खरै डब्ल्युडब्ल्युईको विकासशील क्षेत्र एनएक्सटीमा पर्दापण गरेकी पिपर निभिनको द्वन्द्व चर्किएको थियो। उनीहरूको बीचको खेल सन् २०१९ जुन १५ का दिन आयोनना गरिएको थिय‍ जहाँ रिप्ली निभिनसँग पराजित भएकी थिइन् जुन उनको एनएक्सटी युके पदोन्नति अन्तर्गतको दोस्रो हार थियो। रिप्ली र निभिनको खेल पुनः ३१ अगष्टमा (४ सेप्टेम्बर २०१९ मा सार्वजनिक गरिएको) जारी गरिएको थियो जहाँ रिप्लीले निभिनलाई हराउन सफल भएकी थिइन्। निभिनलाई ज्याजी गाबर्ट र जिनीले आक्रमण गर्न लाग्दा रिप्लीले निभिनलाई बचाएपछि उनीहरूको सत्रुता मित्रतामा परिणत भएको थियो। रिप्लीले एनएक्सटी युके पदोन्नति अन्तर्गत उनको अन्तिम खेल सन् २०१९ अक्टोबर ५ का दिन खेलेकी थिइन् जहाँ उनले निना सामुएललाई एकल खेलमा पराजित गरेकी थिइन् तर उनीले एनएक्सटी युके महिला उपाधिका लागि पुनः खेल खेल्न भने पाइनन्।
एनएक्सटी महिला विजेता (सन् २०१९–हाल)
२८ अक्टोबर २०१९ का दिन एनएक्सटीको एक श्रृङ्खलामा रिप्लीले सबैलाई चकित पार्दे एनएक्सटीमा देखा परेकी थिइन् जहाँ उनले तात्कालिक डब्ल्युडब्ल्युई एनएक्सटी महिला विजेता सेइना बेज्लरलाई उनको उपाधिका लागि चुनौती दिएकी थिइन्। तात्कालिक एनएक्सटी महिला विजेता सेइना बेज्लरसँगको द्वन्द्वसँगै १ नोभेम्बर २०१९ का दिन रिप्ली र टेगन नक्स डब्ल्युडब्ल्युई स्म्याकडाउनमा देखा परेका थिए जहाँ उनीहरूको जोडीले मेण्डि रोज र स‍निया डभिललाई ट्याग टिम खेलमा हराउन सफल भएका थिए। त्यसपछिको रात रिप्लीले ट्रिपल एचसँथ सहकार्य गर्दै डब्ल्युडब्ल्युईको मुख्य कार्यक्षेत्र र र स्म्याकडाउनको विरुद्धमा एक युद्ध घोषणा गरेका थिए जुन तीन फरकफरक ब्रान्डहरू बीचको सन् २०१९ को परम्परागत सरभाइभर सिरिजमा आयोजना भएको थियो। तीन ब्रान्ड बीचको द्वन्द्वसँगै रिप्लीले रकि सार्लेट फ्लेयर र स्मयाकडाउनकी सासा बेङ्क्सलाई २२ नोभेम्बर स्म्याकडाउनको एक एक खेलमा श्रृङ्खलामा पराजित गर्न सफल भएकी थिइन्। एनएक्सटी टेक ओभर वारगेम्समा रिप्लीको नेतृत्वमा टिम रिप्लीको खेल टिम बेज्लरसँग (सेइना बेज्लर, लो सिराई र तात्कालिक एनएक्सटी युके महिला विजेता केलि रे) भएको थियो तर उक्त खेलमा टिम रिप्लीकी डाकोटा काईले आफ्नै साथी टेगन नक्सलाई आक्रमण गरेपछि रिप्ली एक्लै तीन जना विरुद्ध खेल खेलेकी थिइन् जहाँ उनले जित हासिल गर्न सफल भएकी थिइन्। सरभाइभर सिरिजको रात टिम एनएक्सटीको एक प्रतिस्पर्धीको रूपमा रिप्ली पनि खेलमा समावेश भएकी थिइन् जहाँ एनएक्सटी, र र स्म्याकडाउनका पाँचपाँच महिला प्रतिस्पर्धी बीचको खेल आयोजना भएको थियो। उक्त खेलमा रिप्लीले स्म्याकडाउनकी कप्तान सासा बेङ्क्सलाई अन्तिममा निस्कासन गर्दै जित टोली एनएक्सटीको पक्षमा पर्न सफल भएकी थिइन्। १८ डिसेम्बर २०१९ मा आयोजित एनएक्सटीको एक श्रृङ्खलामा रिप्लीले तात्कालिक एनएक्सटी महिला विजेता सेइना बेज्जरलाई हराउँदै एनएक्सटी महिला उपाधि जित्न सफल भएकी थिइन् जसले उनलाई एनएक्सटी युके महिला उपाधि तथा एनएक्सटी महिला उपाधि जित्ने पहिलो महिला कुस्ती खेलाडी बनायो।  उनले २५ जनवरी २०२० का दिन उनले उनको उपाधि सफलतापूर्वक टोनी स्टोर्मसँगको खेलमा आफूसँगै कायम गर्न सफल भएकी थिइन्। ३ फेब्रुअरी २०२० का दिन रिप्ली डब्ल्युडब्ल्युईको मुख्य कार्यक्षेत्र रमा देखा पर्दै सन् २०२० को महिला रोयल रम्बल विजेता सार्लेट फ्लेयरलाई आउँदो रेसलमेनिया ३७ मा एनएक्सटी महिला उपाधिका लागि खेल खेल्न आग्रह गरेकी थिइन्।
सिड्नी स्टिल
सिड्नी स्टिल (जन्म २३ सेप्टेम्बर १९६८ ) एक अमेरिकन अश्लील चलचित्र अभिनेत्री हुन । सिड्नी अश्लील चलचित्र क्षेत्रमा प्रवेस गर्नु अगाडि टेक्सासको एक याच कम्पनीमा लेखा आधिकृतको रूपमा काम गर्थिन ।
१९८७ क्रिकेट विश्वकप
क्रिकेट विश्वकप १९८७ (आधिकारिक रूपमा रिलायन्स विश्वकप) क्रिकेट विश्वकप प्रतियोगिताको चौथौ क्रिकेट विश्वकप थियो । यो प्रतियोगिता ८ अक्टोबर देखि ८ नोभेम्बर सम्म भारत तथा पाकिस्तानमा भएको थियो । यो टुर्नामेन्ट रिलायन्स कम्पनीद्वारा प्रायोजित रहेको थियो । यस टुर्नामेन्टमा ८ वटा टिमले भाग लिएको थियो ।
म्याच ६० ओभरको सट्टा ५० ओभरको खेलाईएको थियो (हालको नियम अनुसार) । यस प्रतियोगितामा पनि म्यान अफ द सिरिजको व्यवस्था गरिएको थिएन । यस प्रतियोगिताको रोमान्चक फाइनल खेलमा अस्ट्रेलियाले इङ्ल्यान्डलाई ७ रनले हराउदै उपाधि जितेको थियो । आयोजक राष्ट्र भारत तथा पाकिस्तान दुवै प्रतियोगिताको सेमी फाइनल सम्म पुगेको थियो भने २ पटकको उपाधि बिजेता वेस्ट इन्डिज समुह चरणबाटै बाहिरिएको थियो ।
स्वरूप
टुर्नामेन्टमा २ समुहमा टिमलाई छुट्याएको थियो जसमा प्रत्येक टिमले अर्को टिम सँग खेल्नु पर्ने थियो । दुइ उत्कृष्ट टिम सेमीफाइनलको लागि प्रत्येक समुहबाट अगाडि बढ्ने नियम थियो । सेमीफाइनलको बिजेताले फाइनल खेल्न पाउने नियम बनाइएको थियो ।
सहभागी राष्ट्र
आइसीसीले सात वटा सहभागी राष्ट्रलाई टेस्ट क्रिकेटमान्यता प्रदान गरेकोले तिनीहरु प्रतियोगिताका लागि स्वत: छनौट भएका थिए भने १ वटा टिमको लागि १९८६ को आइसीसी ट्रफी बिजेतालाई प्रदान गरिएको थियो । जसको उपाधि जितेर जिम्बाब्वे ले पाएको थियो । उसले आइसीसी ट्रफी १९८६ को फाइनलमा नेदरल्याण्डलाई नाटकीय रूपमा हराएको थियो ।
सेमी फाइनल
१९८७ क्रिकेट विश्वकपको पहिलो सेमीफाइनल खेल अस्ट्रेलिया तथा पाकिस्तान बीच खेलिएको थियो भने अर्को सेमीफाइनल खेल इङ्ल्यान्ड तथा भारत बीच खेलिएको थियो । पहिलो सेमीफाइनल खेलमा अस्ट्रेलियाले पाकिस्तानलाई १८ रनले हराएको थियो भने अर्को सेमीफाइनलमा इङ्ल्यान्ड ले भारतलाई ३५ रनले हराउदै फाइनलको यात्रा तय गरेको थियो ।
फाइनल
अस्ट्रेलियाले टस जितेर ब्याटिंग रोजेको थियो । अस्ट्रेलियाका लागि डेभिड बुनले ७५ रन (१२५ बल) को उत्कृष्ट योगदान गरेपछि अस्ट्रेलियाले २५३/५ (५० ओभर)मा बनाउन सफल भयो । अस्ट्रेलियाका तर्फबाट धुवांधार ब्याटिंग गर्दै माइक भेलेटाले ४५ रन (३१ बल)मा बनाएपछि अन्तिम ६ ओभरमा अस्ट्रेलिया ६५ रन बनाउन सफल भएको थियो ।
प्रतिउत्तरमा इङ्ल्यान्डका ओपनर टिम रोबिनसन म्याचको पहिलो बलमै शुन्यमा आउट भएपछि बिल एथेले ५८ रन (१०३ बल)मा जोडेका थिए । इङ्ल्यान्ड बिस्तारै आफ्नो लक्ष्य सम्म पुगिरहेको थियो उसको कप्तान माइक गेटिङ्ले ४१ रन (४५ बल) को योगदान दिए । एलेन ल्याम्बले उत्कृष्ट ४५ रन (५५ बल)मा बनाएपछि इङ्ल्यान्डले म्याच आफ्नो कब्जामा लिईसकेको थियो तर अन्तिम ओभरमा १७ रन बनाउन नसक्दा इङ्ल्यान्डले म्याच गुमाएको थियो । अस्ट्रेलियाले पहिलो विश्वकप उपाधि जितेको थियो ।
बहुला काजीको सपना
बहुला काजीको सपना विजय मल्लद्वारा लेखिएको एक नेपाली भाषाको नाटक हो।
ख्रिस्टिआन कोर्नेलिस्सेन
ख्रिस्टिआन कोर्नेलिस्सेन - हल्याण्डका अराजकतावादी, प्योत्र क्रोपोत्किनका अनुयायी। उनले मार्क्सवादको विरोध गरेका थिए। प्रथम विश्वयुद्ध (सन् १९१४-१९१८)को समयमा सामाजिक अन्धराष्ट्रवादी रहे।
कुरेली
कुरेली रोल्पा जिल्लामा अवस्थित एक गाउँ विकास समिति हो।
मुक्ली
नेपालको पूर्वाञ्चल विकास क्षेत्र, सगरमाथा अञ्चलको सोलुखुम्बु जिल्लामा अवस्थित एक गाउँ विकास समिति हो।
राष्ट्रिय स्वाभिमान पार्टी नेपाल
राष्ट्रिय स्वाभिमान पार्टी नेपाल नेपालको एक राजनीतिक दल हो। यो पार्टीका वर्तमान अध्यक्ष लक्ष्मीप्रसाद संग्रौला हुन्। राष्ट्रिय स्वाभिमान पार्टी नेपालको केन्द्रीय कार्यालय काठमाडौँ जिल्लाको बाफलमा छ। यसले संविधान सभा निर्वाचन २०७०मा भाग लिएको थियो। उक्त निर्वाचनमा यो दलको चुनाव चिन्ह कैंची थियो। राष्ट्रिय स्वाभिमान पार्टी नेपालले संविधान सभा निर्वाचन २०७०मा प्रत्यक्ष तर्फ कुल १,५५० मत प्राप्त गरेको थियो भने समानुपातिक तर्फ ११,२७० मत प्राप्त गरेको थियो।
लागत अनुमान
लागन अनुमान (Cost Estimate) भन्नाले कुनै पनि परियोजना, कार्य वा कार्यक्रमको अनुमानित खर्चको रकम हो । लागत अनुमानको तय लागत अनुमान तयारी प्रक्रिया तथा खरिद सम्बन्धित ऐन तथा नियमावलीको अधिनमा रहि गर्ने गरिन्छ । लागत अनुमानबाट कार्य वा परियोजनासँग सम्बन्धित सम्पूर्ण खर्चहरूको आकलन गर्न तथा कार्यको प्रभावकारिता सम्बन्धि निर्णय लिन सहयोग पुर्याउने गर्दछ । लागत अनुमान कुनै पनि खरिद भन्दा अगाडि गर्ने गरिन्छ । यसले खरिदमा लाग्ने लागतको अनुमान प्रस्तुत गर्ने गर्दछ । लागत अनुमानको आधारमा सोझै खरिद, दरभाउपत्र मार्फत खरिद वा बोलपत्र गर्ने गरिन्छ । सामान्यतया कुनै पनि संस्थामा कुनै निश्चित रकम भन्दा बढीको खरिदमा लागत अनुमान गर्ने पर्ने नियम रहेको हुन्छ ।
कोतम्माको
कोतम्माको, बटममरिबाको भूमि  टोगो को विश्व सम्पदा क्षेत्र हो । यो क्षेत्रलाई युनेस्कोले सन २००४ मा विश्व सम्पदा क्षेत्र घोषणा गरेको थियो ।
इलाहाबाद विश्वविद्यालय
इलाहाबाद विश्वविद्यालय भारतीय राज्य उत्तर प्रदेशको इलाहाबादमा स्थित एउटा विश्वविद्यालय हो।
देवहाँस
देवहाँस नेपाललगायत पूर्वी एसियामा पाइने एक प्रकारको चराको प्रजाति हो । प्रजनन समयमा दक्षिणपूर्वी रसिया तथा उत्तरपूर्वी चिन बस्ने यो चरा हिउँदमा नेपाल लगायत दक्षिणी तथा दक्षिणपूर्वी एसियासम्म बसाई सर्ने गर्छ। यसलाई अङ्ग्रेजीमा बैर्स पोकर्ड (Baer's Pochard) भनिन्छ ।
विबरण
देवहाँसको गाढा टाउको र घाँटीमा हरियो हरियो लेप, जुन कटुस खैरो छातीसँग प्रष्ट भिन्न देखिन्छ । यसको पानीमा तैरिदाको अवस्थामा कोखा अगाडिको सेतो टाटो देखिन्छ । पोथी र अल्पवयस्क भालेको टाउको तथा छाती वयस्क भालेको भन्दा फिक्का हुन्छ । पोथीको उपनानी गाढा र फिक्का धमिलिँदै गएको कटुस रङ्गको खैरो अग्राक्ष बिन्दु हुन्छ । यसको लम्बाई नाप ४१ देखि ४६ सेन्टिमिटर (१६–१८ इन्च) हुन्छ ।
वितरण तथा वासस्थान
देवहाँस प्रजनन समयमा दक्षिणपूर्वी रसिया तथा उत्तरपूर्वी चिनमा बस्छ । यो चरा हिउँदमा नेपाल लगायत दक्षिणी चिन, भियतनाम, जापान र भारतमा बसाई सर्ने गर्छ। यो चराले अत्यधिक जलीय वनस्पति भएको ठाउँ तथा सिमसार क्षेत्रहरूमा बच्चा कोरल्ने गरेको पाइन्छ। यो चराले प्राय: झाडीमुनी गुँड बनाउने गर्छ । यो चरा हिउँदको समयमा ताल तलैयाहरू तथा जलासयहरूमा पौडिएको पाइन्छ ।
चन्द्रमानक नेपाल सम्वत्
चन्द्रमानक नेपाल सम्वत् पृथ्वीले सूर्य घुम्ने समयावधिमा आधारित छ । यो सम्वत्‌ अन्य हिन्दु वा बौद्ध पञ्चाङ जस्तै आधारमा चल्दछ ।
याक्खा जाति
याक्खा जाति नेपालको एक आदिवासी किरात जाति हो। याक्खा जातिले केइ (ढोल), केयीसाङ, बिनायो, मुर्चुङगा लगायतका लोक बाजाहरू प्रयोग गरेको पाइन्छ। उनीहरूको उद्गम स्थल, मुख्य बसाेबास क्षेत्र तमाेर र अरुण नदीबिचको भूभाग (पल्लो किरात) लाई मानिन्छ। धनकुटा र संखुवासवा जिल्लाका पाँचखपन, पाँच मझिया, दशमझिया, मुगा खाल्साथुम, बाेधेमा मुख्य बसाेबास छ । यक्ष समानअर्थी मानिन्छ, संस्कृतकाे क्ष र नेपालीकाे क्ख मा विभेद छैन । पाैराणिक कालमा उल्लेख भएकाे यक्ष काे प्रयाेग नै याक्खा वा याक्खाकाे प्रयाेग नै यक्ष भएकाे यसबारे अझै विस्तृत अध्ययन हुन जरूरी छ । तापनि, जगर बगरकाे धनी याक्खाहरू नै ती पाैराणिक कालका यक्ष हुन भन्न सकिने पाेख्त आाधारहरू छन् । किरातहरूमा हुने बिशेष टाेटेम् (गाेत्र जस्तै बिशेष वंशज पहिचान) छन् । अरू जाति समुदायकाे पुरूषकाे मात्र हुने तर किरात समुदायमा सबै राइ समुदाय, याक्खामा महिला पुरूषकाे अलग अलग टाेटेम् सामेक वा सामेलिङ हुने हुन्छ । यस हिसाबले याक्खा राइ समुदाय नजिक देखिन्छ भने सांस्कृतिक हिसाबले लिम्बू समुदाय नजिक देखिन्छ । अरूण नदी पश्चिमका राइ समुदायले लाेहरूङ राइ जातिलाइ पनि याक्खा नै भनी चिन्ने बाेलाउने गरेकाे बुढापाकाहरूकाे मुखबाट सुन्न पाउछाैँ । याक्खा र लाेहरूङ भाषा ५० प्रतिशत मिल्ने भएबाट पनि याक्खा लाेहरूङ भाषा भनी स्विकारिएकाे अवश्था छ ।
चन्द्रमानक नेपाल सम्वत्
महिनाहरू
चन्द्रमानक नेपाल सम्वत्‌का सामान्य बाह्र, प्रत्येक तीन वर्षमा थपिने तेह्रौँ महिना र लगभग दुई दशकमा हराउने एक महिना यस प्रकारका छन् :
याक्खा जाति
याक्खा जातिले कसैले राइ कसैले लिम्बु लेखिने भएबाट यसकाे जनसंख्या २४००० (२०६८) लगभग भएकाे र मुख्य ८ सामेत्लिङ (सामेअ्छाेङ) सहित १६ पाछाहरू छन् । साेम्यहाङ, लिङ्खा, काेयेङ्वा, लुम्वा, तुम्वा, ताम्ली, छाला, काेङरेन, साेङरेन, लिम्वुखीम, यलावा, यायम्वा, तुम्यासाेलङ, अाेङतुवाङ, इलुवाङ, खाम्याङ, खाइखिम, राेगु, थायुम, लकहाङ, अाेकहाङ, हेङवा, थम्फरा, काेतरा, नामेक, माखरा, चारकाेले, काेम्फे, नाम्वेकहाङ, खुङ्छा इत्यादि । सामेलिङहरू मुख्य छाेङ्छामी-युङ्खामा, काङ्छामी-केखामा, लिङ्छामी-नुकामा, मेअ्लापा -नाखामा, सुसामी-निङ्खामा, खुङ्छामी-वेखामा, युङ्छामी-नाखामा, छुङ्छामी-नुकामा, काक्कुवु-साङ्खायाेङमे, छाेङ्छावा-थिङ्खामे छन् । यसप्रकार पुरूष महिलाकाे सामेक वा सामेलिङ प्राय सबै राइहरूमा पाइन्छन् तर लिम्बुहरूमा पुरूषकाे मात्र माङ्गेना यक हुने हुन्छ ।
चन्द्रमानक नेपाल सम्वत्
तिथि गणना
चन्द्रमानक नेपाल सम्वत्‌मा औंशीको भोली पल्ट प्रतिपदाका दिन देखि औंशी सम्मको गणनामा एक महिना हुने गर्दछ । प्रतिपदा देखि पूर्णिमाको दिन सम्मका तिथिहरूलाई 'थ्व', पूर्णिमा पछिको प्रतिपदा देखि औंशी सम्मका तिथिहरूलाई 'गाः' भनिन्छ ।
याक्खा जाति
यस याक्खा जातिले आफुलाइ जिमी, मजिया, राइ लेख्ने गरेका छन् । तर देवान जाति छुट्टै जातिसमुदाय भएको हुनाले इनिहरुको चैनपुर दरबार,इलामको देवान छापको देवान दरबार, बिजयपुर दरबार र चौडन्डी गडिसङ एैतिहासिक जोडिन्छ। जयकण देवान, बुद्धिकर्ण देवान, महावीर देवान देवानहरूका पूर्खा मानिन्छ। उनका वंश र दाजुभाइ मादिहाङ, पिनुहाङ, तेन्छोहाङ र पुत्लुङ्हाङ मादी र मादी राम्वेनीकासाथै असम, दार्जिलिङ, सिक्किम, लगायतका विभिन्न ठाउँमा बिभिन्न उपथरमा दक्षिण धनकुटामा समेत बसाेबास छन् । पिलुवा र मावा दाेभानमा देवान दरबार नजिकै माहाबिर देवानले एक राममन्दीर निर्माण गरेको थिए। राजभार सामर्थ देवान जाति, राजघरानीय चैनपुरका राजा र बिजयपुरका मन्त्री "राय" थिए। याक्खाबाट फुटी आर्य ठकुरी क्षेत्री जातमा बढुवा हुने इतिहाबाट राेकिएकाे देवान थर भनी किरात इतिहासकार दुर्गाहाङ याक्खाकाे मत छ ।
याक्खा प्रकृति पूजक हुन् । मुख्य चाढ चासुवा हाे, याे मंसिरे पूर्णेमा मनाइन्छ । नयाँ अन्न प्रकृति र पूर्खालाइ चढाइ न्वाँगी खाइने गरिन्छ । अर्काे चाढ बैशाखे पूर्णे, जसमा प्रकृति र पूर्खालाइ पानी, राम्राे बालीनाली, सुयामकाे बल मागिन्छ । राइहरूले झै सालिन्ना पूर्खाकाे गरिने, घरपूजा लिम्बूहरूले जस्ताे गालिश्राप, शीर उठाउने, मृतात्मालाइ बाटाे लाउन तङसीङ राख्ने गरिन्छ ।तर देवान जातिसमुदायको भाषा सस्कार सस्कृती याक्खा को भन्दा नितान्त फरक रहेको छ।
भक्त भानुभक्त
भक्त भानुभक्त नेपाली नाटककार बालकृष्ण समद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको नाटक हो।
बाह्य भगोष्ठ
बाहिरी भगोष्ठ(Labia majora) मोन्स प्यूबिस देखि पेरिनियम सम्म फैलिएको दुई प्रत्यक्ष ठाडो रेखामा रहेका छालाको पत्र र पुडेन्डल क्लेफ्ट(योनीको चिरा)को आङ्गिक सिमा पनि हो। यसले भित्री भगोष्ठ, भगांकुर, इन्टरल्याबियल सल्सि, भगांकुरको फ्रेनलम, भल्बल भेस्टिब्युल आदिलाई समेटेको हुन्छ।
पोस्टेरियर कमिसुर
Schamlippe
चतुरले
चतुराले नेपालको बागमती अञ्चलको नुवाकोट जिल्लाको एक गाँउ विकास समिति हो। यो ठाउँमा ६७२ वटा घर छन्।
भूगोल
यो ठाउँको अक्षांश र देशान्तर हो । समुद्र सतह भन्दा यो ठाउँ ९९६ मिटर (३२६७ फुट) माथि पर्दछ।
जनसङ्ख्या
नेपालको सन् २००१को जनगणना अनुसार चतुरलेको जनसङ्ख्या ३६१३ छ। यस मध्य पुरुष ५१%, र महिला ४९% छन्।
जातीय संसद भवन
जातीय संसद भवन वा राष्ट्रिय संसद भवन, (जातियो शङ्शोद भवोन) बङ्गलादेशको संसद भवनको नाम हो। यो भवन राजधानी ढाकाको शेर-ए-बाङ्ला नगरमा अवस्थित छ। यस भवनको रुपरेखा निर्माण लुइस कानले गरेका हुन्। यो भवन २०० एकडमा फैलिएर रहेको छ र संसारको सबैभन्दा ठुलो विधायक भवनहरू मध्ये एक हो।
यो भवन सन् २००३ मा निर्माण भएको माई आर्किटेक्ट नामक चलचित्रमा स्थायी रूपले दर्शाइएको थियो। यो चलचित्रमा वास्तुकार लुइस कानको पारिवारिक स्थिति र करियरको बारेमा देखाइएको थियो। लुइस आइ कान पुस्तकका लेखक रोबर्ट म्याककार्टर, बङ्गलादेशको जातीय संसद भवनलाई २०औँ शताब्दीको मुख्य भवनहरू मध्ये एक भनेका छन्।
इतिहास
बङ्गलादेशी संसदहरू स्थायी रूपले जातीय संसद भवनमा बस्छन्। यो भवन, विधायकहरूका लागि संसारमै एक उत्कृष्ट संसदीय निर्माणको नमूना हो। यो भवन २१५ एकडको भूमिमा राजधानी ढाकाको शेर-ए-बाङ्ला क्षेत्रमा अवस्थित रहेको छ। यसको परिसरमा, मुख्य भवन अतिरिक्त, खुल्ला हरियो रिक्त स्थान, जल निकास र सांसदहरूको भव्य कार्यालय पनि अवस्थित छ। यो भवनको निर्माण सन् १९६१ मा सुरु भएको थियो। अनेकौँ बाधाहरूको सामना गर्दै अन्तत: ८ जनवरी १९७२ मा यो भवनको उद्घाटन गरिएको थियो। यो उत्कृष्ट भवनको रचना प्रसिद्ध अमेरिकी वास्तुकार लुइस आई कानले तैयार गरेका थिए। संसद भवन क्षेत्रको मुख्य भवन, दक्षिण प्लाजा र राष्ट्रपति प्लाजा, गरी तीन भागमा बाडिएको छ।
वास्तुकला र बनोट
जातीय संसद परिसरको पूर्ण बनोट लुइस कानले गरेका हुन् जसमा परिसर अन्तर्गतको घाँसे मैदान, ताल र संसदका सदस्यहरूका लागि भवन रहेको छ। यो भवनको डिजाइनले मुख्य रूपमा बङ्गलादेशको कला, संस्कृति र धरोहरहरूलाई दर्शाउँछ। साथै यस भवनले बङ्गलादेशको ढाका स्थित शेरे-ए-बाङ्लामा रहेको रिक्त स्थानलाई भर्ने कार्य गर्दछ। परिसरको केन्द्रमा रहेको मुख्य भवनलाई तीन भागमा विभाजित गरिएको छ- मुख्य प्लाजा, दक्षिण प्लाजा र राष्ट्रपति प्लाजा। मुख्य भवन र संसदका सदस्यहरूको भवन परिसरलाई तीनै तिरबाट एउटा कृतिम तालले घेरेको छ।
मुख्य प्लाजा
जातीय संसद भवनको मुख्य प्लाजामा महत्त्वपूर्ण संसदीय च्याम्बर रहेको छ जसमा संसदीय शत्रको समयमा ३५४ वटै संसदीय सदस्य अटाउन सक्छ। यस वाहेक यसमा २ वटा मञ्च र महत्त्वपूर्ण व्यक्तित्वहरूका लागि २ वटा छुट्टाछुट्टै बस्ने प्रदर्शन भवन रहेको छ।
दक्षिणी प्लाजा
संसद भवन भित्र रहेको दक्षिण प्लाजा मानिक मिया नामक स्थान तिर फर्केको छ। यो २० फिट अग्लो छ र सुन्दर आकारले भवनको मोहकतामा थप सौन्दर्यता थपेको छ। यसलाई संसद भावको मुख्य प्रवेशद्वारको रूपमा जान्ने गरिन्छ।
नायरनमतलेस
नायरनमतलेस नेपालको पश्चिमाञ्चल विकास क्षेत्र अन्तर्गत लुम्बिनी अञ्चलमा पर्ने पाल्पा जिल्लामा अवस्थित एक गाउँ विकास समिति हो ।
जनसङ्ख्या
बि.स.२०६८ को जनगणना अनुसार नायरनमतलेस गाविस को जनसङ्ख्या २,१५३ रहेको छ । यो गाविसमा ५३४ वटा घर छन ।
भित्री भगोष्ठ
भित्री भगोष्ठ वा निम्फ(nymphae)[१] दुई माहिलाको योनाङ्गको दुई तिरको मासुको पत्र हो। यो भगांकुरबाट तल तिर भल्बल भेस्टिब्युलको तल्लो भाग सम्म फैलिएको हुन्छ। प्रायजसो कुमारी स्त्रीमा भित्री भगोष्ठको पछिल्लो किनारा फ्रेनलम ल्याबिओरम पुडेन्डि वा फोरचेट नामक छालाको पत्रले बिचमा जोडिएको हुन्छ। यसको आकार महिला अनुसार फरक-फरक हुन्छ।
मालक हाँस
मालक हाँस(वैज्ञानिक नाम: Aythya nyroca)  नेपालमा पाइने एक प्रकारको चराको नाम हो । यसलाई अङ्ग्रेजीमा फरुजनस डक (Ferruginous Duck) भनिन्छ ।
भित्ते घडी
भित्ते घडी विजय मल्लद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको नाटक हो।
ग्याचुङ काङ
ग्याचुङ काङ महालङ्गुर हिमश्रृङ्खला अन्तर्गत पर्ने हिमाल हो।
कुमावत
कुमावत एक क्षत्रिय भारतीय हिन्दू जाति हो।
कुमावतहरू कुम्भलगढका(भारत,राजस्थान) वंशज हुन् जसको परम्परागत कार्य निर्माण (वास्तुकला) हो। 'कुमार' शब्द वास्तुकार-निर्माणकर्ता जात (कुमावत) को जातीय शब्द हुन्थ्यो। किल्ला, मन्दिर आदि निर्माण र मुख्य शिल्प र चित्रहरूको मर्मत सम्भार कुमावत समुदायका मानिसहरूले मात्रै गर्थे। कतिपयले अज्ञानताले कुमावत र कुम्हारलाई एउटै ठान्छन् तर दुवै फरक जातका हुन्। यो शब्द मा समानता को कारण हो। कुमावत जातका अधिकांश मानिसहरूले सुरुमा शिल्प र वास्तुकलाका भवनहरू बनाउने गर्थे भने कुम्हार जातका मानिसहरूले माटोका भाँडाहरू बनाउने गर्थे।
कुमावतहरूले आफूलाई क्षत्रिय समूहको दाबी गर्छन्। र तीमध्ये अधिकांश मारवाड (भारत), नेपाल, बंगलादेश, पाकिस्तान क्षेत्रमा केन्द्रित छन्। यिनीहरूलाई मारु कुमावत, नेपाली कुमावत, बांग्ला कुमावत, मेवारी कुमावत, चेजारा कुमावत, आदि विभिन्न नामले चिनिन्छ। कुमावतलाई नायक र हुनपञ्च पनि भनिन्छ। यस समुदायको लागि एथनोग्राफिक प्रमाण रानी लक्ष्मी चन्दबाट द्वारा लिखित बगोरा ब्याटनको गाथा र कर्नल टोड द्वारा लिखित एनल्स र पुरातात्विकहरूमा (भारत) उपलब्ध छ। छिरिङ (१८८२) ले कुमावतहरू जयपुरका(भारत) कचवाहा कुलहरूमध्ये एक हुन् भनी बताए। कुमावतहरू आफूलाई सूर्यवंशी मान्छन्। यस समाजले जयपुरबाट(भारत) हिन्दीमा त्रैमासिक प्रकाशन कुमावत क्षत्रिय पनि निकाल्छ।
मोहन नरसिंह राणा
मोहन नरसिंह राणा (वि.सं. - वि.सं. २०७१) नेपाली हुलाक टिकटमा डिजाइनर हुन् ।
जीवनी
काठमाडौँ को मालीगाउँका राणा हुलाक टिकक डिजाइनर हुन् । उनले ३ सयभन्दा बढी हुलाक टिकट डिजाइन गरेका छन् ।
सन् १९९५ मा संयुक्त राष्ट्रसंघको ५०औं वार्षिकोत्सवका अवसरमा उत्कृष्ट डिजाइन गरे बापत उनले गोल्ड मेडल पाएका थिए । बनारस विश्वविद्यालयबाट कला विधामा स्नातक उनी हुलाक विभागमा वरिष्ठ कला अधिकृत थिए ।
विभागका ३१ वर्ष जागिर गरेका उनले निधन हुनु केही महीनाअघि मात्रै अवकाश पाएका थिए ।
सेवाबाट अवकास पाउनुअघि उनले डिजाईन गरेका पाँच किसिमका टिकट सन् २०१२ को फिलाटेलिक कार्यक्रमअन्तर्गत हुलाक सेवा विभागले प्रकाशन गरेको थियो । उनले लोकनायक राजा सहलेस (सिराहा), लोमान्थाङ दरबार (मुस्ताङ), साल्पा पोखरी (भोजपुर), सहस्रधारा जात्रा (दोलखा) र गायिका मेलवादेवी अंकित टिकट डिजाइन गरेका थिए ।
विभिन्न चार रङमा मिश्रण गरिएका ती टिकट पाँच/पाँच लाखप्रति प्रकाशित गरिएको थियो ।
निधन
उनको वि.सं. २०७१ भदौ १६ बिहान पशुपतिस्थित आर्यघाटमा अन्त्येष्टि गरियो । उनका श्रीमती, एक छोरी र छोरा छन् ।
कोटगाउँ
कोटगाउँ रोल्पा जिल्लामा अवस्थित एक गाउँ विकास समिति हो।
पाँगो माटो
पाँगो माटो बढि उब्जाउ हुने मलिलो माटो हो। नदिनालाले अन्य क्षेत्रबाट बगाएर वेँसी तथा तराई क्षत्रमा ल्याएको पातपतिङ्गर मिसिएर यस्तो माटो बनेको हुन्छ । यस किसिमको माटोमा चुन, फास्फोरस र पोटास आदि खनिज मिश्रण हुन्छ ।
भीमसेनको अन्त्य
भीमसेनको अन्त्य नेपाली नाटककार बालकृष्ण समद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको नाटक हो।
किलिमन्जरो राष्ट्रिय निकुञ्ज
किलिमन्जरो राष्ट्रिय निकुञ्ज तान्जानिया को विश्व सम्पदा क्षेत्र हो । यो क्षेत्रलाई युनेस्कोले सन १९८७ मा विश्व सम्पदा क्षेत्र घोषणा गरेको थियो ।
सल्यान, सोलुखुम्बु
सोलुखुम्बुको सल्यान नेपालको पूर्वाञ्चल विकास क्षेत्र, सगरमाथा अञ्चलको सोलुखुम्बु जिल्लामा अवस्थित एक गाउँ विकास समिति हो।
सिंगटी
सिंगटी बजार दोलखा जिल्लाको उत्तरपूर्वी क्षेत्रमा रहेको छ। यो ठाउ दोलखाबाट करीब ३५ किलोमिटर कच्ची बाटोबाट बसको यात्रा गरेर करिब ५ घन्टामा पुग्न सकिन्छ। सिंगटी, दोलखा जिल्लाका उत्तर पूर्वी क्षेत्रमा रहेका १९ गाविसहरूको ब्यापारिक केन्द्रको रूपमा पनि परिचित छ। जहाँ महिनामा २ चोटी ठूलो हाटबजार लाग्ने गर्छ। हाट बजारमा विभिन्न ठाउँका ब्यापारीहरूले ठूलो मात्रामा बिक्रिका समानहरू ल्याउने गर्दछन। यस बेला ठूलो जनमानसको भिड लाग्ने गर्दछ। जुन बेला मालसमानहरू सस्तो हुने भएको हुनाले टाढा टाढा जस्तो ओराङ, बुलुङ, सुरी, खारे, दोलखा चरिकोट लगायतका ठाउँबाट आउने ग्राहकहरूको संख्या धेरै हुन्छन्। ब्यापारीहरू यहाँबाट समान खरीद गरी आफ्नो गाउँ अनि सदरमुकाममा पुन बिक्रि गर्ने गर्दछन। सिजन अनुसारको फलफुल र तरकारीहरू जस्तै :आँप, केरा , नासपाती , आरु , आरुबखडा , सुन्तला , बनतरुल , घर तरुल , खुर्सानी , अदुवा, लसुन, गोल्भेडा, सागसब्जीहरू, छुर्पी , दुर्खा, अनी घरेलु मदिरा, चुयाको डोको, नाङ्लो, डालो, थुन्छे भकारी र स्थनीय खोलामा मारेको ताजा माछा आदी यहाँको बजारको मुख्य विशेषता हुन।
यो क्षेत्रमा तामाङ जातिको बाहुल्यता भएको कारण हाटबजारको दिन र अन्य दिन समेत प्रसस्त मात्रामा मदिराको बिक्री हुन्छ। तमाङ्नी दिदीबहिनीहरू बजारको दिन घरमा मदिरा उत्पादन गरेर बजारसम्म लगेर बिक्री गरी आर्जन गरेको पैसाले घराएसी समानहरू किनेर सिंगटीको उकालो चड्ने गर्छन्। अनि उकालो काट्दा जुहारी खेल्दै तरुना तन्नेरीहरू रमाइलो समेत गर्न चुक्दैनन। सिंगटीमा मोटर पुग्नु अघि पिखुतीमा बजार लाग्ने गर्थ्यो तर आजभोलि पिखुतीको ब्यापारीहरू सिंगटीमा प्रबेस गरेका छन्। पिखुतीलाई गुमुखोला भन्ने ब्यपारिक केन्द्रको नामले परापूर्वकाल देखि चिनिन्थ्यो जसरी आज सिंगटी प्रख्यात छ। त्यसरीनै केहींवर्ष अघिसम्म गुमुखोला बजार पनि प्रख्यात थियो।
यात्राका क्रममा पूर्वमा गौरीशंकर हिमाल अनि दक्षिणमा तामाकोसी अनि उत्तरमा बिगु गुम्बा पश्चिममा कलिन्चोकको थुम्को लगायत प्रकृतिका मनोरम दृश्यको आनन्द लिन सकिन्छ। साथै दोलखामा रहेको प्रख्यात भिमेश्वोर मन्दिर पनि पर्यटकहरूको लागि महत्त्वपूर्ण स्थलको रूपमा परिचित छ। त्यसैले यो ठाउँ पर्यटकहरूको लागि रमणीय स्थलको रूपमा परिचित रहिआएको छ। सिंगटीबाट दोलखाको रोल्वालिङ, छ्योरोल्पा हिमताल , गौरीशंकर हिमाल, गोगर, जगत लामाबगर हुँदै तिब्बतको नाका सम्म पुग्न सकिन्छ। यदि तिब्बतीय पर्यटकको आगमनलाई सरकारले व्यवस्थित गर्ने हो भने यो क्षेत्र अझ प्रख्यात र ब्यापारिक क्षत्रको रूपमा आगाडी बढ्न सक्ने कुरा सिंगटीवासिहरू बताउंछन।
साथै गोगरमा तामा खानी पनि हुन सक्ने कुरा भूगोलविदहरू बताउँछन। बहुचर्चित माथिल्लो तामाकोशी लगायत यहाँका अरु विभिन्न ठाडो खोलाबाट बिजुली निकाल्ने योजनामा केही लगानीकर्ता राष्ट्रिय र अन्तर्राष्ट्रिय स्तरबाट प्रोत्साहित छन्।
यहाँ बसोबास गर्नेहरूमा सबैभन्दा बढी तामाङ, त्यसपछि क्षेत्री अनि केही शेर्पा, नेवार, कामी, दमाई, बाहुन, थामी, सार्की, घर्ती, मगर र जिरेल जातिहरू पर्दछन। स्मरण रहोस, जिरेल र थामी जाति दोलखा बाहेक अन्य जिल्लामा छैनन। त्यसैले यी २ जातिलाई जिल्लाको विशेषता समेत मानिने गरिन्छ।
बलौटे माटो
बलौटे माटो उब्जनि कम हुभाने माटो हो। नेपालमा यस्तो माटो भावर प्रदेश,भित्रि मदेश र चुरे पहाडमा पाइन्छ।
अलीगढ मुस्लिम विश्वविद्यालय
अलीगढ मुस्लिम विश्वविद्यालय भारतीय राज्य उत्तर प्रदेशको अलिगढमा स्थित एउटा विश्वविद्यालय हो। जहाँ मुस्लिम धर्म तथा मुस्लिम भाषाका बारेमा अध्ययन अध्यापन गरिन्छ ।
चौदण्डी
चौदण्डी नेपालको सगरमाथा अञ्चलको उदयपुर जिल्लाको एक गाँउ विकास समिति हो। यो ठाउँमा ५८५ वटा घर छन्।
जनसङ्ख्या
नेपालको सन् २००१को जनगणना अनुसार चौदण्डीको जनसङ्ख्या ३४०६ छ। यस मध्य पुरुष ५०%, र महिला ५०% छन्।
भोको घर
भोको घर गोविन्द 'गोठाले'द्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको नाटक हो।
वानीरा गिरि
वानिरा गिरि (जन्म सन् १९४६, अप्रिल ११ विक्रम सम्वत्: २००३ बैशाख २२ गते) नेपाली साहित्यकार हुन्। उनी नेपाली साहित्यमा विद्यावारिधी गर्ने प्रथम नारी स्रष्टा पनि हुन्।
प्रारम्भिक जीवन
वानिराको जन्म भारतको पश्चिम बङ्गाल राज्यको दार्जिलिङमा भएको थियो। उनको पिताको नाम इन्द्रराज गिरि र माताको नाम जानकीदेवी हो। आफ्नो परिवारको ६ जना सन्तानहरू मध्ये उनी सबैभन्दा कान्छी थिइन्। उनको वालयकालको नाम सत्यदेवी थियो। सात वर्को कलिलो उमेरमै उनकी आमाको देहान्त भएको थियो। उनले पिताको इक्षा अनुरूप विज्ञान विषय लिएर प्रवीणता प्रमाणपत्र तह पढेकी हुन्।
शिक्षा तथा कार्य जीवन
चार वर्षर्कै उमेरदेखि नेपाली वर्णमाला पढ्न थालेकी वानिरा गिरीले आफ्नो प्रारम्भिक शिक्षा स्कट मिसन स्कुलबाट उत्तीर्ण गरेकी हुन्। ६ कक्षासम्मको अध्ययनपछि उनी सेन्ट जोसेफ स्कुलमा भर्ना भई सोही स्कुलबाट उनले वि.सं. २०१६ सालमा प्रवेशिका परीक्षा उत्तीर्ण गरिन्। स्नातक तहसम्मको अध्ययन गरिसकेपछि श्री ५ महेन्द्र छात्रवृत्ति पाएर उनी मानविकी विषय लिएर स्नातोकोत्तर पढ्न वि.सं. २०२२ सालमा काठमाडौँ आएकी थिइन्। उनले त्रिभुवन विश्वविद्यालयबाट स्नातोकोत्तर र त्यसपछि विद्यावारिधी पुरा गरिन्। उनले आफ्नो मन पर्ने कवि गोपाल प्रसाद रिमालको काव्यहरूमाथि सोध गरि ‘गोपालप्रसाद रिमालका काव्यमा स्वच्छन्दतावाद’ लाई विद्यावारिधीको विषय बनाइन् जसले गर्दा उनी नेपाली साहित्यमा विद्यावारिधी गर्ने प्रथम नारी हुन सफल भइन्।
व्यक्तिगत जीवन
काठमाडौँ आएपछि उनको परिचय शङ्कर गिरिसँग भयो र अन्तत: वि.सं. २०२३ सालमा गिरिसँग उनी वैवाहिक जीवनमा बाँधिन पुगिन्। यिनीहरूको एक छोरा अपूर्ण तथा एक छोरी अपराजिता छन्।
मृत्यु
वरिष्ठ साहित्यकार तथा लेखक डा वानिरा गिरिको निधन ७५ वर्षको उमेरमा वि.सं.२०७८ साल जेष्ठ ९ गते आइतबार राति १० बजे नयाँबानेश्वरस्थित निजामती कर्मचारी अस्पतालमा भएको हो। झण्डै ३ वर्षदेखि अल्जाइमर्स रोगबाट ग्रसित वानीरालाई मृत्युको ३ साताअघि कोरोना पोजिटिभ देखिएको थियो।
पाथीभरा गोल्डकप २०७३
प्रथम पाथीभरा गोल्डकप २०७३ ताप्लेजुङ मा आयोजना हुने पाथीभरा गोल्डकपको पहिलो संस्करण हो।प्रतियोगिता सदरमुकाम फुङ्लिङस्थित भानुजन उच्च माविको खेलमैदानमा सञ्चालन भएको थियो।लाखेजात्रा फुटबल खेल सञ्चालन समितिको आयोजनामा भएको पहिलो पाथीभरा गोल्डकपमा आठ टिमको सहभागिता रहेको थियो।
सहभागी टिमहरू
विक्रम सम्वत् २०२९ साल अर्थात विगत ४३ वर्ष अघिदेखि पाथीभरा च्यालेन्ज शिल्डको रूपमा खेलाइँदै आएको यस प्रतियोगिता यो वर्षदेखि पाथीभरा गोल्डकपका रूपमा खेलाइने भएको हो । ४३ वर्ष लामो इतिहास बोकेको यस प्रतियोगिता पाथीभरा च्यालेन्ज शिल्ड हुँदै देउमान स्मृति कप, कञ्चनजंघा च्यालेन्ज कपका नाममा आयोजना हुँदै आएको थियो । अब भने पुरुषतर्फ पाथीभरा गोल्डकपका रूपमा र महिलातर्फ कञ्चनजंघा च्यालेन्ज कपको नाममा खेलाइने भएको छ ।
पुरस्कार
यसवर्ष गोल्डकप विजेताले उपाधिसहित एक लाख ५१ हजार १११ र उपविजेताले एक लाख एक हजार १११ रुपियाँ पुरस्कार प्राप्त गरेको थियो।
स्रोत
श्रेणी :पाथीभरा गोल्डकप
कोन्दोआ चट्टान कला सम्पदाहरू
कोन्दोआ चट्टान कला सम्पदाहरू  तान्जानिया को विश्व सम्पदा क्षेत्र हो । यो क्षेत्रलाई युनेस्कोले सन २००६ मा विश्व सम्पदा क्षेत्र घोषणा गरेको थियो ।
बाल्तोरो मुज्ताघ
बाल्तोरो मुज्ताघ पाकिस्तानको गिल्गित-बाल्तिस्तानमा अवस्थित काराकोरम हिमश्रृङ्खलाको सहायक हिमश्रृंखला हो ।
भारती विद्यापीठ विश्वविद्यालय
भारती विद्यापीठ विश्वविद्यालय भारतीय राज्य महाराष्ट्रको पुणे स्थित एउटा विश्वविद्यालय हो।
रातो फुस्रो माटो
रातो फुस्रो माटो सडेका झारपात,खिइदैजाने चट्टानको धुलो र बालुवाको कण आदि मिलेर बनेको माटो हो।
मसान
मसान गोपालप्रसाद रिमालद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको नाटक हो।
बुढासुब्बा मन्दिर
इतिहासकार इमान सिंह चेम्जोङका अनुसार विजयपुर राजा बिजय नारायण राय खेवाङको पालामा लिम्बुवान (पल्लो किरात) राज्यको राजधानी थियो। राजा बिजय नारायणकाे नाम बाट नै विजयपुर नाम रहन गएकाे मानिन्छ । ।
स्थान
बुद्ध सुब्बा मन्दिर देश की राजधानी काठमाडौँ शहर के पूर्वमा लगभग १३६ मील (वा २२० किमी) को दूरीमा धरानमा स्थित छ। दन्तकाली देखि केही पूर्व सेउती खोलाको डिलमाथि यो मन्दिर रहेको छ।
कथा
बुढा सुब्बा र उनकी बहिनी सुब्बिनी पहाडमा गुलेली र मट्यांग्राले सिकार खेल्ने गर्थे । एकदिन भूलवश उनीहरूले कागलाई गुलेली ताक्दा बाँसको टुप्पोलाई मट्यांग्राले लाग्यो । त्यस दिनदेखि बाँसको टुप्पो बढेन र त्यसपछि विजयपुरमा कहिल्यै काग आएनन् । त्यसका कारण बुढासुब्बाले सिकार खेल्न छोडे र आफ्नो गुलेलीलाई माटोमा पुरिदिए । त्यसपछि बुढा सुब्बाले त्यहीँ ध्यान गरे, जहाँ अहिले बुढा सुब्बाको मन्दिर छ । उनकी बहिनी सुब्बिनीको मन्दिर छेउमै छ।
इतिहास
इतिहासकार इमानसिंह चेम्जोङको भनाइ अनुसार यो मोरङका अन्तिम लिम्बु राजा बुद्धिकर्ण राय खेवाङकाेे समाधिस्थल हो । नेपालको एकीकरणताका पृथ्वीनारायण शाहबाट विजयपुर लगायत लिम्बुवान (पल्लो किरात) क्षेत्रको एकीकरण गर्ने क्रममा उनलाई कुटनीतिक रूपले विजयपुरमा मारिएको हुनाले उनका जनताहरूले राजाको मृतआत्माको चिरशान्तीका लागि समाधिस्थल निर्माण गरे । स्थानीय लिम्बु मानिसहरूको अनुसार बुद्धीकर्ण राय खेवाङ आत्मा भएर मानिसहरूको मद्दत गर्न थाले । स्थानीय लिम्बुहरूले राजाको आत्माको राम्रो प्रभाव पार्ने भएर उनको समाधिस्थल (हालको बुढा सुब्बा मन्दिर) पूजा आजा गर्न थाले (सुब्बा वा हांगको अर्थ लिम्बु भाषामा राजा हुन्छ)।
किराँतेश्वर
बुढा सुब्बालाई हिन्दुहरुले किराँतेश्वरको रूपमा पनि पुज्ने गरेका छन। कसैका अनुसार भगवान शिव र देवी पार्वतीलाई हाङ्साम र युमामाङको भेषमा किरात राजा र रानी भइ शिकार गर्ने क्रममा विजयपुर आइपुगेका थिए जहाँ उनीहरूले आफ्ना धनुहरू रखेर तपस्या गरे। त्यस बेला कलियुगको आरम्भ भएको उनीहरूले बुझे र अन्तरध्यान भए । धनुबाट टुप्पा बिनाका बाँस अंकुरित भए ।
एकलब्य
कुनै समयमा बिरयोद्धा एकलब्य घुम्दैघुम्दै यस स्थानमा आई विश्राम अवस्थामा समाधिस्थ भएछन् । उनका अनुयायीहरूले उनको उक्त समाधिस्थललाई माटोले पुरिदिएको र पछि त्यसलाई बुढा सुब्बाको नाम दिई सिद्धपीठको रूपमा पँजा गर्दै प्रचार प्रसारसमेत गर्न थालेका श्रुतिकथा छन् ।
बाँसमा लेख्ने र माला बाध्ने चलन
मन्दिर आसपासमा भएका बाँसमा पहिला–पहिला नाम लेख्ने चलन थियो । बाँसमा नाम लेख्दा प्रेमी प्रेमिकाको माया प्रेम सफल हुन्छ भन्ने किमादन्ती रहेकाले मन्दिरमा दर्शन गर्न आएका युवायुवतीले बाँसमा नाम लेखेर मात्र फर्कन्थे । तर, बाँसमा नाम लेख्ने क्रम बढेसँगै बाँस मर्न थालेपछि बाँसलाई संक्षरण गर्न नाम लेख्न मन्दिर समितिले रोक लगाएको छ । अहिले बुढा सुब्बा मन्दिरमा पुजा गरी बाँसमा धागो बाँध्रने चलन छ । यसरी धागो बाध्दा प्रेमी प्रेमिकाहरूको प्रेम सफल हुन्छ भन्ने चलन छ ।
यही बुढासुब्बा मन्दिरभित्रको प्रेमिल प्रचलनलाई सम्बोधन गर्दै ‘गुराँसको फेदमुनि’ बोलको गीतमै भनीएकाे छ-
आजै गई बुढासुब्बा लेखौँ नाम बाँसैमा !
कत्ति बस्नु म तिमी आउने आशैमा।।
रुस
रुस (रुसीमा:Россия) संसारको सबैभन्दा ठूलो देश हो। यसको ठूलो भुखण्ड एसिया महादेशमा परेता पनि राजधानी मस्को युरोपेली खण्डमा पर्दछ। रसिया नेपालको एक प्रमुख मित्र देश हो। यो देशले नेपालको महेन्द्र राजमार्गको पथलैया ढल्केबर खण्ड बनाइदिनुका साथै थुप्रै कारखाना खोलीदिएको थियो। यस देशका हालका राष्ट्रपति भ्लादिमीर पुटिन हुन्।
रुस संयुक्त राष्ट्र सङ्घ सुरक्षा परिषदको पाँच मध्ये एक स्थायी सदस्य हो र आसियानको एक सक्रिय वैश्विक साझेदार पनि हो ।  रुस  साङ्घाई सहयोग सङ्गठन, जी-२०, युरोपेली परिषद, एसिया-प्यासिफिक इकोनोमिक कोपरेसन  (APEC), अर्गनाइजेसन फर सेकुरिटी एण्ड को-अपरेसन इन युरोप (OSCE), इन्टरनेसनल इन्भेस्टमेन्ट बैङ्क  (IIB) र विश्व व्यापार संघटन (WTO),र  as well as being the leading member of the कमनवेल्थ अफ इन्डीपेन्ट स्टेट्स  (CIS), कलेक्टिभ सेकुरिटी त्रिटि अर्गनाइजेसन (CSTO) को सक्रिय सदस्य र युरेसियन इकोनोमिक युनियन  (EAEU) को सदस्य पनि हो ।
इतिहास
कोनाडिक प्यास्त्रोलिसम प्लोनिक-कास्पियन चरण मा चल क्यालिथिक मा शुरू भयो।
शास्त्रीय पुरातनता मा पन्टनिक स्टेपे को स्तिथिया भनिन्छ। ८औं शताब्दी ई.पू. मा शुरु हुने, ग्रीक ग्रीक व्यापारिकहरूले आफ्ना सभ्यतालाई तानास र फ्यानगोरियामा व्यापारिक साम्राज्यमा ल्याए। प्राचीन यूनानी अन्वेषकहरू, सबैभन्दा महत्त्वपूर्ण प्यथेअस, बाल्टिक समुद्रमा आधुनिक दिन क्यालिनिनग्रादसम्म पुग्यो। रोमीहरूले क्यास्पियन सागरको पश्चिमी भागमा बसोबास गरे, जहाँ उनीहरूको साम्राज्य पूर्वतिर फैलिएको थियो।तेस्रो सेमि शताब्दीमा ओमको अर्ध-पौराणिक गॉथिक साम्राज्य दक्षिणी रुसमा अवस्थित थियो जब सम्म हन्स द्वारा ओभरराइड भयो। तेस्रो र ६औं शताब्दी ईस्वीको बीच, बोस्पोरन युनिभर्सिटी, एक हेन्डेनसिटि पोलिटिक्स जुन यूनानी उपनिवेशहरू सफल भयो, यो पनि युद्धका जनजातिहरू जस्तै हन्स र यूरोसायन अवारको नेतृत्वमा कोटाडिक आक्रमणबाट पराजित भएको थियो। एक तुर्क मानिस, खाजर्सले १०औं शताब्दी सम्म कास्पियन र कालो समुद्र बीच निचला वोल्गाबिनिन चरणहरू शासन गरे।
आधुनिक रुसको पुर्खाहरू स्लालिक जनजाति हुन्, जसको मूल घर केही विद्वानहरूले पिन्के मार्शेसको जंगलका क्षेत्रहरू गरेका छन्। पूर्वी स्लावहरूले बिस्तारै पश्चिमी रुभ दुई लहरहरूमा बसोबास गरे: एक कीवबाट हालको दिन सुजुल्ड र मूरो र अर्को पोलटस्कबाट नोभोरोड र रोस्तोभ तिर। सातौँ शताब्दीदेखि, पूर्वी स्लाभहरूले पश्चिमी रुसमा जनसङ्ख्याको ठूलो समूह बनायो र मातृ, मरोमीहरू र मिशचिरा सहित देशी फिनो-यूगिक समुदायको आकलन गरे। कोनाडिक कोनाडिक प्यास्त्रोलिस्म प्लोनिक-कास्पियन चरण मा चाल क्यालिथिक मा शुरू भयो।
शास्त्रीय पुरातनता मा, पन्टनिक स्टेपे को स्तिथिया भनिन्छ। ८औं शताब्दी ई.पू. मा शुरु हुने, ग्रीक ग्रीक व्यापारिकहरूले आफ्ना सभ्यतालाई तानास र फ्यानगोरियामा व्यापारिक साम्राज्यमा ल्याए। प्राचीन यूनानी अन्वेषकहरू, सबैभन्दा महत्त्वपूर्ण प्याथेअस, बाल्टिक समुद्रमा आधुनिक दिन क्यालिनिनग्रादसम्म पुग्यो। रोमीहरूले क्यास्पियन सागरको पश्चिमी भागमा बसोबास गरे, जहाँ उनीहरूको साम्राज्य पूर्वतिर फैलिएको थियो। तेस्रो सेमि शताब्दीमा ओमको अर्ध-पौराणिक गॉथिक साम्राज्य दक्षिणी रुसमा अवस्थित थियो जब सम्म हन्स द्वारा ओभरराइड भयो। तेस्रो र ६औं शताब्दी ईस्वीको बीच, बोस्पोरन युनिभर्सिटी, एक हेन्डेनसिटि पोलिटिक्स जुन यूनानी उपनिवेशहरू सफल भयो, यो पनि युद्धका जनजातिहरू जस्तै हन्स र यूरोसायन अवारको नेतृत्वमा कोटाडिक आक्रमणबाट पराजित भएको थियो। एक तुर्क मानिस, खाजर्सले १०औं शताब्दी सम्म कास्पियन र कालो समुद्र बीच निचला वोल्गाबिनिन चरणहरू शासन गरे।
आधुनिक रुसको पुर्खाहरू स्लालिक जनजाति हुन्, जसको मूल घर केही विद्वानहरूले पिन्के मार्शेसको जंगलका क्षेत्रहरू गरेका छन्। पूर्वी स्लावहरूले बिस्तारै पश्चिमी रुभ दुई लहरहरूमा बसोबास गरे: एक कीवबाट हालको दिन सुजुल्ड र मूरो र अर्को पोलटस्कबाट नोभोरोड र रोस्तोभ तिर। सातौँ शताब्दीदेखि, पूर्वी स्लाभहरूले पश्चिमी रुसमा जनसङ्ख्याको ठूलो समूह बनायो र मातृ, मरोमीहरू र मिशचिरा सहित देशी फिनो-यूगिक समुदायको आकलन गरे। प्लोनिक-कास्पियन चरणमा शुरू भयो।
आधुनिक रुसको पुर्खाहरू स्लालिक जनजाति हुन्, जसको मूल घर केही विद्वानहरूले पिन्के मार्शेसको जंगलका क्षेत्रहरू गरेका छन्। पूर्वी स्लावहरूले बिस्तारै पश्चिमी रुभ दुई लहरहरूमा बसोबास गरे: एक कीवबाट हालको दिन सुजुल्ड र मूरो र अर्को पोलटस्कबाट नोभोरोड र रोस्तोभ तिर। सातौँ शताब्दीदेखि, पूर्वी स्लाभहरूले पश्चिमी रुसमा जनसङ्ख्याको ठूलो समूह बनायो र मातृ, मरोमीहरू र मिशचिरा सहित देशी फिनो-यूगिक समुदायको आकलन गरे।
राष्ट्रपति
६-६ वर्षको अवधिको लागि लोकप्रिय मतदानद्वारा चुनिन्छ। (दुई पटकसम्म राष्ट्रपतिहिन पाइन्छ तर लगातार तेस्रो अवधिको लागि उम्मेदवार हुन पाइदैन।)। सरकारका मन्त्री र तिनका पदाधिकारीहरू, महासचिवहरू, र अन्य व्यक्तिहरू चयन गरिएका छन्; सबै प्रधानमन्त्री द्वारा प्रधान मंत्रीको सिफारिसमा नियुक्त गरिएको छ (जबकि पछिको नियुक्ति राज्य दमाको सहमति चाहिन्छ)। रुसमा रहेको राजनीतिक दलहरू संयुक्त रुस, कम्युनिस्ट पार्टी, लिबरल डेमोक्रेटिक पार्टी, र ए। बस रुस समावेश छन्। २०१३ मा प्रजातान्त्रिक सूचकांकमा १६७ देशहरूमध्ये १२२औं स्थानमा रुस रहेको छ। अर्थशास्त्री खुफिया इकाईले सङ्कलन गरी विश्व न्याय प्रोजेक्ट, २०१४ को अनुसार, कानुनको नियममा सर्वेक्षण गरेको ८० प्रतिशत 99 0 9 0 रियामीलाई क्रमबद्ध गरियो।
न्यायपालिका
संवैधानिक अदालत, उच्च न्यायालय र तल्लो सङ्घीय अदालतहरू, जसका न्यायाधीशहरू राष्ट्रपतिको सिफारिसमा फेडरल काउन्सिलद्वारा नियुक्ति गरिएका छन्, कानुनी व्याख्या र अनौपचारिक रूपान्तरण गर्न कानुनहरू हटाउन सक्छन्।
धिमाल जाति
धिमाल जाति नेपालका आदिवासी जनजातिहरू हुन् । धिमाल जातिले उर्नी, तुन्जाई, ढोल, चाप्टा, गुमाना, बासुली, घुघुरूङ आदि प्रयोग गर्दछन् उर्नी तथा तुन्जाई यसजातिको लोपोन्मुख बाजा हो । तिनीहरू पूर्वी तराईको एक चीन-तिब्बती भाषिक जातीय समूह हो। तिनीहरू मुख्यतया नेपालको मोरङ र झापा जिल्ला र पश्चिम बङ्गालको दार्जिलिङ जिल्लामा बस्छन्। उनीहरूलाई दमक नगरपालिकाको "पहिलो नागरिक" को रूपमा सम्मान गरिन्छ।
जातीयता र भाषा
धिमल नेपालको एक आदिवासी समूह हो र चीन-तिब्बती समूहको हो। उनीहरूको अनुहारको विशेषता, भाषा र धार्मिक प्रचलनहरू लिम्बु जनता र तराईको कोच र उत्तरी पहाडी इलाकाको नजिक छन्। ती लिम्बू, कोच राजवंशी, थारू र किराती व्यक्तिहरूको चरित्रवान बानी, द्रुत स्वभाव र आक्रामकता पनि देखाउँदछन्। यद्यपि तिनीहरूको आफ्नै भाषा, संस्कृति र चलन छ।
धिमाल आफूलाई किराती वंशको मान्दछन्। ती पहाडका लिम्बू, राई, मेच र कोच मान्छेलाई आफ्ना भाइहरू मान्दछन्।
हजसन म्याचका अनुसार बोडो, कोच र धिमल जनजाति एकै जातका छन्; यद्यपि भाषाको तुलनाले त्यति नजिकको जडानलाई समर्थन गर्दैन, उनले थपे। उनले भनेका थिए कि "... तर बोडो र धुमल भाषा आदिम बाहेक मान्नु गाह्रो छ"।उनले यो पनि भने कि धिम्लाहरू “… जंगलीका घुमन्ते खेतीवालाहरू हुन्। युगौंसम्म स्मरणशक्ति वा परम्परालाई पार गर्दै तिनीहरू जंगली वा शिकारीको राज्य र गोठालोको राज्य भन्दा परिसकेका छन् र सामाजिक प्रगतिको तेस्रो वा कृषि तहसम्म पुगेका छन्।, तर त्यसो गर्न चीजहरूको पूर्व शर्तको साथ पूर्ण रूपमा टुक्रिएको जडानलाई संकेत गर्नका लागि…उनीहरूले दोस्रो बर्ष भन्दा बाहिर उही खेतमा कहिल्यै खेती गर्दैनन, वा चार छ वर्ष पछाडि उही गाउँमा रहदैनन "। उनले फेरि बार्टर प्रणालीलाई पहिचान गरे जुन उनीहरूलाई चाहिन्छ र आफैले उत्पादन गर्दैनन्।
धिमाल भाषा चीन-तिब्बती परिवारको एक हिस्सा हो। यो हिमालयको अर्को आदिवासी भाषा, टोटोको नजिकबाट सम्बन्धित छ।
धर्म र संस्कृति
तिनीहरूको प्रकृति धर्म किरात धर्मको धेरै नजिक छ। तिनीहरू प्रकृति र अरू घरका देवताहरूको पूजा गर्छन्। हडसनले उनीहरूको धर्मलाई प्रकृतिको धर्म भनेर चिनाए, वा मानिसहरुका प्राकृतिक धर्मको न मन्दिर न त मूर्ति नै छ; तिनीहरूको खेती परिवर्तन खेती को रूप मा; र "यस जातिले उनलाई आश्वासन दिन्छ कि उनीहरू एक पटक प्रमुखहरू थिए जब तिनीहरू मोरंगमा एकजुट भएर बसेका थिए"।
हडसनले चिनाएको यो धर्म हिन्दू धर्मभन्दा धेरै फरक छ किनकि उनीहरूको न त मन्दिर छ न मूर्ति नै। "समग्र, तिनीहरूको धर्म उस्तै आदिका युगको हो किनकि उनीहरुको बानी र बेहोरा"।
धिमल जनसंख्या
२०११ को जनगणना अनुसार नेपालमा झिम्ल जनसंख्या करीव १२ हजार थियो। भारतमा तिनीहरू पश्चिम बंगालको दार्जिलिंग जिल्लाको नक्सलबारी र हातिगीशाको सोह्र गाउँमा बस्छन्।
शर्मिला चक्रवर्ती
शर्मिला चक्रवर्ती (Sharmila Chakraborty) (जन्म ; ०४ मार्च १९६१पश्चिम बङ्गाल ) एक पूर्व भारतीय महिला क्रिकेट खेलाडी हुन् जो भारतीय महिला क्रिकेट टिमको लागि टेस्ट क्रिकेट र एकदिवसीय अन्तर्राष्ट्रिय क्रिकेट खेल्ने गर्थिन् ।
पालुङमैनादी
पालुङमैनादी नेपालको पश्चिमाञ्चल विकास क्षेत्र अन्तर्गत लुम्बिनी अञ्चलमा पर्ने पाल्पा जिल्लामा अवस्थित एक गाउँ विकास समिति हो ।
माटोको माया
माटोको माया भीमनिधि तिवारीद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको नाटक हो।
लोखिम
नेपालको पूर्वाञ्चल विकास क्षेत्र, सगरमाथा अञ्चलको सोलुखुम्बु जिल्लामा अवस्थित एक गाउँ विकास समिति हो।
लोक दल
लोक दल नेपालको एक राजनीतिक दल हो। यो पार्टीका वर्तमान अध्यक्ष कौशलकुमार सिंह हुन्। लोक दलको केन्द्रीय कार्यालय काठमाडौँ जिल्लाको वानेश्वरमा छ। यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह लुगा सिउने कल थियो। लोक दलले संविधान सभा निर्वाचन २०७०मा प्रत्यक्ष तर्फ कुल ७४८ मत प्राप्त गरेको थियो भने समानुपातिक तर्फ १०,९५३ मत प्राप्त गरेको थियो।
पिछडा वर्ग र मधेशीको अधिकारको लागि संघर्षरतलोक दलसामाजिक लोकतंत्रमा विश्वास गर्दछ । विक्रम संवत् २०६० सालदेखि पिछडा वर्गको अधिकारको लागि संघर्षरत नेतृत्व वर्गको साझा पहलमा वि.सं. २०६९ साल चैतमा लोक दलको स्थापना गरी वि.सं. २०७० साल वैशाख १७ गते औपचारिक रूपमा अगाडी बढाइयो । वि.सं. २०७० सालको निर्वाचनमा भएको धांधलीविरुध लोक दलले मोर्चागत रूपमा अगाडी बढे र पछि विभिन्न मोर्चा र गठबंधन बनाई देशभर आन्दोलनरत रहे । सोही क्रममा ३० दलीय मोर्चा, लगायतमा नेतृत्वदायी भूमिकामा रही देशभर आन्दोलनरत रहे । त्यसपछि नेपालको संविधान निर्माण हुने क्रममा पिछड़ा वर्ग र मधेशको माग संबोधन नहुने भएपछि लोक दलको पहलमा संघीय मधेशी मोर्चाको गठन भई करिब ८ महिना मधेशमा आन्दोलनरत रहे र नेपाल सरकारको वार्ता टोलीसंगको वार्तामा संविधानमा रहेका त्रुटी सच्याउन लोक दलका अध्यक्ष कौशल कुमार सिंहले १०२ बूँदें माग प्रस्तुत गरेका थिए । २०७४ सालको स्थानीय तहको निर्वाचनमा भाग लिएका थिए । तर संघीय संसद र प्रदेश सभा निर्वाचनमा भाग लिएन । संविधानमा पिछड़ा वर्ग र मधेशीको माग संबोधन नभएपछि २०७३ सालमा संविधान दिवसको दिन असोज ३ गते सिरहाको मिर्चैयामा खुल्ला सभा गरी पहिलो पटक कालो दिवस मनाए भने २०७४ सालमा नेपालगंजमा असोज ३ गते खुल्ला सभा गरी कालो दिवस मनाएका थिए । र, अहिले प्रत्येक वर्ष संविधान दिवसका दिन असोज ३ गतेलाई लोक दलले कालो दिनको रुपमा स्मरण गर्ने गर्छन् ।
२०७३ सालको चैत्र २७, २८ र २९ गते सिरहाको लहानमा लोक दलको राष्ट्रीय सम्मेलनले माग र मुद्दा मिल्ने दलसंग सहकार्य गरी अगाडी बढने निर्णय गरेका थिए । २०७६ अषाढ १४ र १५ गते राजधानी काठमाडौंमा दोस्रो महाधिवेशन संपन्न गरी अहिले पिछड़ा वर्ग र मधेश मुद्दाको राजनीतिमा सक्रिय रहेको छ ।
लोक दलको राष्ट्रीय अध्यक्ष :श्री कौशल कुमार सिंह
महासचिव : श्री सी.एन. खड्गा
तोप्केगोला जाति
तोक्पेगोला अर्थात् ढोक्प्या जाति नेपालको सुदुरपूर्वी हिमाली जिल्ला ताप्लेजुङ्को पापुङ भन्ने ठाउँमा बसोबास गर्ने तिब्बती जनजातिय समूह अन्तर्गत पर्ने जाति हो । तिब्बती भाषामा 'ढोक' भन्नाले गोठ र 'पा' भन्नाले'बस्ने' भन्ने हुन्छ। यस जातिका मानिसहरु परापूर्व कालमा चौँरी पाल्ने र प्राय गोठमा नै बस्ने भएकाले 'ढोक्प्या' अर्था गोठालो भन्ने अर्थमा 'ढोक्प्या' जातिको नामाकरण भएको पाइन्छ । यस जातिका मानिसहरु बीसौं शताब्दी तिर बसाईँ सरि हालको ठाउँमा आई बसोबास गरेको पाइन्छ । यो जातिले ढम्ङे, हृयाजिङ, लिङबू, काङकाङ, ङा, रादुङ, बुक्च्याल आदि लोक बाजाहरूको प्रयोग गरेको पाइएको छ।
विश्वकोश
विश्वकोश भनेको कुनै खास क्षेत्र वा अनुशासनमा सामान्य वा विशेष ज्ञानको सारांश प्रदान गर्ने सन्दर्भ कार्य वा सङ्ग्रह हो। विश्वकोशहरू लेख वा प्रविष्टिहरूमा विभाजित हुन्छन् जुन लेखको नाम वा विषयगत श्रेणीहरूद्वारा वर्णमाला अनुसार व्यवस्थित हुन्छन्, वा अन्यथा खोज्न सकिन्छ। सामान्यतया भन्ने हो भने, विश्वकोश लेखहरू लेखको शीर्षकमा नाम दिइएको विषयको बारेमा तथ्यपरक जानकारीमा केन्द्रित हुन्छन्; यो शब्दकोश प्रविष्टिहरू भन्दा फरक छ, जुन शब्दहरूको बारेमा भाषिक जानकारीमा केन्द्रित हुन्छ, जस्तै तिनीहरूको व्युत्पत्ति, अर्थ, उच्चारण, प्रयोग, र व्याकरणिक रूपहरू।
विशेषताहरू
आधुनिक विश्वकोश १८ औं शताब्दीमा शब्दकोशबाट विकसित भएको थियो। ऐतिहासिक रूपमा, दुबै विश्वकोश र शब्दकोशहरू राम्ररी शिक्षित, राम्ररी जानकार सामग्री विशेषज्ञहरूद्वारा अनुसन्धान र लेखिएका छन्, तर तिनीहरू संरचनामा उल्लेखनीय रूपमा भिन्न छन्।
एन्टिगुआ र बार्बुडा
एन्टिगुआ र बर्बुडा (स्पेनीमा "प्राचीन समयमा" र "दाढी वाला") क्यारिबियन सागर र एटलान्टिक महासागरको बिचमा अवस्थित द्वि-दिपिय राष्ट्र हो ।
कैलोटाउके हाँस
कैलोटाउके हाँस नेपालमा पाइने एक प्रकारको चराको नाम हो। यसलाई अङ्ग्रेजीमा कमन पोकर्ड (Common Pochard) भनिन्छ।
वितरण तथा वासस्थान
कैलोटाउके हाँस नेपाल लगायत एसिया तथा युरोपका अधिकांश देशहरूमा पाइने गर्छ। यसको प्रजाति उपयुक्त हावापानी र आहारका लागि हिँउदमा पश्चिमी युरोपदेखि पुर्वि एसियासम्म बसाइ सराइ गर्दछन्। नेपालको सन्दर्भमा पश्चिममा शुक्लाफाटा वन्यजन्तु आरक्षदेखि पूर्वमा कन्चनजङ्गा संरक्षण क्षेत्रसम्म पाइएको छ। ठूला तालतलैयाहरूमा हिउँदे आगन्तुकका रूपमा आउने गर्दछन्। यो ओसिलो दलदले क्षेत्रहरु, ताल तथा मन्द बग्ने खोलानालाहरु र वनस्पतियुक्त सिमसार मन पराउने प्रजाति हो। यस पन्छीले आफ्नो गुँड सतही पानीमा थुप्रिएको झारपातमा बनाउँछ। यसको प्रजातिले उत्तरी गोलार्धमा बच्चा कोरल्छ।